Samsung Galaxy Tab A 10.1 WiFi (2019) 32GB Black - S&S Computers Borne
Home/Notebooks en tablets/Tablets/Samsung Galaxy Tab A 10.1 WiFi (2019) 32GB Black
Artikelnummer: 8801643898021 Categorieën: Notebooks en tablets, Tablets
– Bioscoop ervaring: 10.1” display met Dual Stereo Speakers met Dolby ATMOS
– Kids Home met Parental Control Nou volg ek in hààr spore – Dis Ekke
Date: 2015-07-19Author: HesterLeyNel 18 Kommentare	Tussen ons huis en die snelweg, is daar ‘n diep vallei. As ons op die agterste balkon staan, sien ons net die boomtoppe en die teerpad aan die anderkant. Dis natuurlik onvermydelik dat ons die een of ander tyd die Groot Trek deur die bos sou onderneem om ondersoek in te stel – nuuskierigheid loop dik in die bloed. Toe ons die geesdrif nie langer kan demp nie, vaar ons die vallei binne, goed gepantser met twee lae klere, heavy duty gumboots en hoed op die kop. Baie gou was die boomtoppe, wat ons gewoonlik net van bo af sien, ver bo ons koppe.
Ons weet dat daar lewe is in die digte bos: ons sien elke nou en dan apies, bosbokke, bosvarke en natuurlik is ons ook alte bewus van die slange en spinnekoppe. En muskiete. Moenie vergeet van muskiete nie. Dus is ons geestelik voorbereid. Aan die begin gaan dit goed, maar toe word die bos al hoe digter en ons besluit om die stroompie te volg na die groot rivier se kant toe.
My dogter loop voor en ek trap mooi in haar voetspore. Die gedagte kom by my op dat ons rolle nou omgedraai is; toe sy jonger was het sy van my verwag om die leiding te neem – deesdae laat ek die leisels (en die motor se sleutels) baie gemaklik en met groot vertroue in haar hande.
Die lyf is al so ‘n bietjie ouer en die litte strammer, dus moet sy so nou en dan help dat ek onderdeur- of bo-oor ‘n tak kan kom. So ‘n slag of wat sit ek vas in wat ek sweer is ‘n wag-‘n-bietjie-bos en sy moet my kom loswikkel. Sy dink natuurlik niks daarvan om my so ‘n oomblik in die lug te laat hang bo die waterstroompie sodat sy gou ‘n foto kan neem nie.
Op ‘n stadium het die plantegroei regtig so welig geraak dat ons benoud gewonder het of die son onder gegaan het. Dit was egter sprokiesmooi en ek dink as ek ‘n feetjie was, sou ek net soos daardie pienk-pers blommetjie tussen die mosbedekte takke wou woon.
Ons het op ‘n stadium begin wonder of ons moes omdraai, maar die pad terug was lank en moelik en ons kon die verkeer bo-op die snelweg duidelik hoor, selfs al kon ons niks sien nie, dus was ons nie verdwaald nie. Voorwaarts dus! En wat ‘n lieflike beloning het nie op ons gewag nie: skielik het die donker bos oopgebreek en hierdie fantasie-wêreld vir ons oopgemaak.
Ons het lank hier vertoef, tè lank, want ons het geweet Pa sal angstig word omdat ons so lank wegbly. Ons kon nou ietwat vinniger vorder en ‘n entjie verder het ons die grondpad se brug oor die rivierlopie gesien, met die water van die strandmeer aan die anderkant. Dit was ‘n welkome gesig.
Ons het behoorlik tone geklap al met die grondpad langs die groot rivier af, om die hotelgronde en bult-op tot by die huis. My arme tong het op die grond gesleep, maar my hart was lig. Dit was ‘n heerlike dag.
Wonder waarheen gaan ons volgende?
Vorige Previous post: Ek is deur die blareVolgende Next post: Sout van die aarde
18 thoughts on “Nou volg ek in hààr spore”	Voeg kommentaar by
coetzee2014 sê:	2015-07-24 om 8:21 vm	So ‘n dag in die natuur, verrig wondere vir die gemoed. Baie mooi nog daar.
Antwoord	HesterLeyNel sê:	2015-07-24 om 10:11 vm	Ons het ‘n groot hoeveelheid reën gekry die afgelope 3 dae, vertel my man vir my. Ek en my dogter was weg Gauteng toe vir vier dae. Met die terugkomslag sien ons die heuwels wat feitlik oornag weer grasgroen geword het, die vleie waar die watervlakke sigbaar is en die riviere wat tot oorlopens toe vol is. Paradys!
Antwoord	coetzee2014 sê:	2015-07-24 om 8:05 nm	Die natuur is wonderlik na die reën.
Toortsie sê:	2015-07-24 om 7:42 vm	Geesvernuwende dag.
Antwoord	Kameel sê:	2015-07-22 om 7:50 nm	Mooi 🙂 My seun hulle het al die jare op Munster gebly. Dit is so dig daar… en soos jy sê ‘n mens sien bokke, tot likkewane, grote spinnekoppe ens daar. Die slange het hy in sy erf gevang, en in die “veld” gaan terugsit. Dit het my partykeer benoud laat voel om tussen al daardie plantegroei te lewe.
Antwoord	HesterLeyNel sê:	2015-07-23 om 6:42 nm	Dit was nogal grillerig aan die begin, maar nou is ons mal oor die “bos”, veral op koue of winderige dae wanneer die strand nie ‘n opsie is nie. Dis so rustig daar onder in die vallei.
Antwoord	Kameel sê:	2015-07-23 om 6:54 nm	Geniet dit…. min dinge wat ‘n mens meer verniet kry. Ek verwonder my altyd aan die Suidkus se digte plantegroei. Hou net nie van die somers daar nie.
Olga sê:	2015-07-21 om 2:31 nm	Dis inderdaad baie mooi. Nou dat ek jou foto’s gesien het, kan ek nie glo ek het na ‘n dekade my huisie in die bos verruil vir die dorp, kinders se gejil by die skool, karre wat heen en weer ry en werkers wie met groot geraas werk toe en huis toe gaan nie.
Antwoord	rondomtaliedraai sê:	2015-07-20 om 6:49 nm	Sjoe dis baie mooi!
Antwoord	HesterLeyNel sê:	2015-07-21 om 7:06 vm	Is dit nie? Mens kan nie glo dat daar so ‘n versteekte wêreld is waar niemand ooit kom nie.
Antwoord	Lewies Mymer sê:	2015-07-20 om 3:22 nm	Sprokiesmooi inderdaad!
Antwoord	shadowwhisper sê:	2015-07-20 om 10:12 vm	Pragtige area, sjoe… maak my terug verlang na my vakansie in Mpumalanga vroeer die maand… Hoekommoet mens huis toe gaan en werk…. lol
Antwoord	HesterLeyNel sê:	2015-07-20 om 4:44 nm	Sodat jy kan aftree by die see 😀
Antwoord	shadowwhisper sê:	2015-07-20 om 7:33 nm	Gee my eerder Mpumalanga 🙂
HesterLeyNel sê:	2015-07-21 om 7:09 vm	Ek was al daar op ‘n bustoer en dit is baie mooi. Ek wil egter by die see wees – het naby die Weskus grootgeword.
shadowwhisper sê:	2015-07-21 om 7:51 vm	Die see is bekoorlik, en ek kan verstaan as die see mens terugroep. 🙂
Stories Uit My Wereld sê:	2015-07-19 om 7:24 nm	Baie mooi. Waar’s dit?
Antwoord	HesterLeyNel sê:	2015-07-19 om 7:26 nm	Ons woon op die Suidkus KZN langs die Mtwalume rivier (tussen Scottburgh en Hibberdene).
View over the Oribi Gorge from inside the caves – Lake Eland Nature Reserve	White Man’s Cave	Taking a break at the lagoon	Baas van die plaas	Incoming tide	Water lilies in our secret pond deep down in the river valley	Mpanbanyoni river floodplain	Sugar cane plumes	Water lilies in the river valley Wildflowers on the plateau edge of the Oribi Gorge – Lake Eland Nature Reserve	Early morning visitors	Southport Beach in summer	Elysium Beach KZN Seashells	In a rockpool	Die watervlak in die strandmeer is laag in die droë seisoen	Vervet monkey	Nguni cattle in a sugar cane field	Enthusiastic fishermen	Relections on the Wild Coast	I have the beach to myself Mtwalume tidal pool at high tide	Early mornings and late evenings hundreds of crabs leave their holes in the sand and run into the waves	Cowry shell	Eland (Oribi) in Lake Eland Nature Reserve	Wildflowers – Lake Eland Nature Reserve	Entrance to the caves – Lake Eland Nature Reserve	Mtwalume tidal pool just more than a kilometer along the beach	Vervet money KwaZulu-Natal	Nguni cattle following us on River Sand Road	Fafa river mouth	Lookout point over the Oribi Gorge at the suspension bridge – Lake Eland Nature Reserve	Early morning beach walk	Verlate murasies	Wild strelitzia	Little Red Desert	Longdrop loo at the top of the suspension bridge – Lake Eland Nature Reserve	Debris on the beach	View of the railway bridge over the Mtwalume river	Blouwildebees in Lake Eland Nature Reserve	Patiently waiting for the nibble on the line	View of the Oribi Gorge from the top of the plateau at Lake Eland Nature Reserve	Protea growing wild next to the stone pathway to the caves – Lake Eland Nature Reserve	Thirsty traveller	Seagulls at Mtwalume Lagoon	Lifeguards and holidaymakers on Bazley Beach	Laidback – very laidback indeed	Bushpath leading away from the suspension bridge – Lake Eland Nature Reserve	Die branders stoot die sand uit sodat ‘n hoë sandduin die riviermond verberg	View of the Oribi Gorge basin taken from outside the caves – Lake Eland Nature Reserve	Weaver birds Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow